Gérard Depardieu

(Châteauroux, 1948ko abenduaren 27 - ), Frantziako aktorea da. 2013tik Жерар Депардьё izenarekin errusiar herritarra da.

## Biografia 
Haurtzaro zaila izan zuen eta hamasei urte bete zituen arte hainbat lanetan aritu zen bizibidea ateratzeko. Adin horretan Parisa joan zen, eta arte dramatikoko ikastaroak egin zituen. Antzerkian, telebistan eta zineman aritu zen. Lehenengo filma 1970ean egin zuen, eta 1974an ospetsu egin zen *Les Valseuses* de Bertrand Blier filmean zuen paperari esker.

Ez du galai gaztearen itxurarik, begirada lotsagabea, eta aldi berean, apala eta samurra du; nabarmena da bere fisikoaren eta bere gizatasun handiaren arteko kontrastea, eta ezaugarri horiei eskerrak edozein eratako paperak sinesgarri bihurtzen ditu: maitemindu sutsuarena Claude Millerren ''Dites-lui que je l'aime* (1977, Esaiozu maite dudala), François Truffauten *La Femme d'à côté* (1981, Ondoko emakumea) lanetan; harroputzarena Marco Ferreriren *La Dernière femme* (1976, Azken emakumea) lanean; baldarrarena Maurice Pialaten *Loulou* (1980) filmean; antzezlearena F. Truffauten *Le Dernier métro* (1980, Azken metroa); apaizarena M. Pialaten *Sous le soleil de Satan* (1987, Satanen eguzkipean) lanean; mozkorrarena, Claude Berriren *Uranus* (1990) filmean. Film historikoetan lan egin du: *Cyrano de Bergerac* (1990), *Tous les matins du monde* (1990, Munduko goiz guztiak). Komedia arin eta komertzialak arrakasta handiko film bihurtzeko gaitasuna izan du, hala nola *La Chèvre* (1981, Ahuntza), *Les Fugitives* (1986, Iheslariak), *Les Anges gardiens* (1995, Aingeru zaintzaileak), *Astérix et Obélix contre César* (1998, Asterix eta Obelix Zesarraren kontra). Horrez gainera, zuzendari berrien lanak babestu ditu: Daniel Vigneren *Le Retour de Martin Guerre* (1982, Martin Guerreren itzulera), François Dupeyronen *Drôle d'endroit pour une rencontre* (1988, Leku berezia elkartzeko), Yves Angeloren *Le Colonel Chabert* (1994). Hogeita bost urtean laurogei film egin ditu eta nazioartean gehien ezagutzen den frantses antzezleetako bat bihurtu da.

New Yorkeko kritikariek 1983. urteko antzezle onenetzat hartu zuen Martin Guerreko paperagatik. Estatu Batuetan bi film egin ditu; *Green Card* (1990) izan da horietako bat, zeinarekin izan baitu arrakasta handia hango ikusleen artean.

## Sexu erasoak 
Bi andrek salatu zuten aktoreak eraso egin ziela 2021ean, *Les volets verts* filmaren grabaketan. 18 hilabeteko kartzela zigorra ezarri zioten 2025ean. Epaitegi batek aktorea zigortu zuen lehen aldia zen, baina tankera horretako beste salaketa ugari ere jaso zituen aurrez Depardieuk: dozenatik gora emakumek salatu zuten Gerard Depardieu aktore frantsesaren biktima izan zirela.

## Filmografia 

* *Maîtresse* (1973)
* *Au rendez-vous de la mort joyeuse* (1973)
* *Going Places* (1974)
* *Sept morts sur ordonnance* (1975)
* *Je t'aime... moi non plus* (1976)
* *1900* (1976)
* *La Dernière femme* (1976)
* *Dites-lui que je l'aime* (1977)
* *Préparez vos mouchoirs* (1978)
* *Rêve de singe* (1978)
* *Le Sucre* (1978)
* *Buffet froid* (1979)
* *Mon oncle d'Amérique* (1980)
* *Loulou* (1980)
* *Le Dernier métro* (1980)
* *La Femme d'à côté* (1981)
* *La Chèvre* (1981)
* *Le Retour de Martin Guerre* (1982)
* *Danton* (1983)
* *Les Compères* (1983)
* *Fort Saganne* (1984)
* *Police* (1985)
* *Une femme ou deux* (1985)
* *Tenue de soirée* (1986)
* *Les Fugitives* (1986)
* *Jean de Florette* (1986)
* *Manon des Sources* (1986)
* *Sous le soleil de Satan* (1987)
* *Drôle d'endroit pour une rencontre* (1988)
* *Camille Claudel* (1988)
* *Le choix des armes* (1989)
* *Trop belle pour toi* (1989)
* *Cyrano de Bergerac* (1990)
* *Uranus* (1990)
* *Green Card* (1990)
* *Mon père, ce héros* (1991)
* *Tous les matins du monde* (1991)
* *Merci la vie* (1991)
* *1492: Conquest of Paradise* (1992)
* *Le Visionarium* (1992)
* *Germinal* (1993)
* *Le Colonel Chabert* (1994)
* *My Father the Hero* (1994)
* *A Pure Formality* (1994)
* *Élisa* (1995)
* *Les Anges gardiens* (1995)
* *Unhook the Stars* (1996)
* *Hamlet* (1996)
* *Bogus* (1996)
* *The Man in the Iron Mask* (1998)
* *Asterix & Obelix vs Caesar* (1999)
* *Vatel* (2000)
* *Tutto l'amore che c'è* (2000)
* *Zavist' bogov* (2000)
* *102 Dalmatians* (2000)
* *The Closet* (2001)
* *CQ* (2001)
* *Vidocq* (2001)
* *Asterix & Obelix: Mission Cleopatra* (2002)
* *I Am Dina* (2002)
* *City of Ghosts* (2002)
* *A Loving Father* (2002)
* *Le Pacte Du Silence* (2003)
* *Crime Spree* (2003)
* *Bon Voyage* (2003)
* *Nathalie...* (2003)
* *Tais-toi!* (2003)
* *36 Quai des Orfèvres* (2004)
* *RRRrrrr!!!* (2004)
* *Olé!* (2005)
* *Last Holiday* (2006)
* *Quand j'étais chanteur* (2006)
* *Paris, je t'aime* (2007)
* *La Môme* (2007)
* *Michou d'Auber* (2007)
* *L'abbuffata* (2007)
* *Asterix at the Olympic Games* (2008)
* *Disco* (2008)
* *Babylon A.D.'' (2008)

## Erreferentziak